चलिए मूल मुद्दे पर आते हैं, दुबई के जेडब्ल्यू मेरियट मार्किस होटल में काम करने वाले सेलेब्रिटी शेफ अतुल कोचर को सच बोलने के लिए बड़ी कीमत चुकानी पड़ी है। जो सच उन्होंने बोला वो उदारवादियों की नजर में विवादित और इस्लाम-विरोधी है। उन्होंने प्रियंका चोपड़ा की क्वांटिको शो को लेकर आलोचना की थी जिसमें भारतियों द्वारा मैनहैटन को न्यूक्लियर से उड़ाने की योजना बनाते हुए दिखाया गया है और वो और कोई और नहीं बल्कि हिंदू पुरुष हैं जिन्होंने रुद्राक्ष पहना है। इसके अलावा इस एपिसोड में पाकिस्तानियों को निर्दोष दिखाया गया जिनपर भारतीय हमला करने का ठीकरा मढ़ते हैं। उन्होंने सोशल मीडिया पर प्रियंका चोपड़ा और क्वांटिको की पूरी टीम पर दुःख जताया है। प्रसिद्ध भारतीय सेलिब्रिटी शेफ, अतुल कोचर प्रियंका चोपड़ा के खिलाफ खुलकर सामने आये, उन्होंने ट्वीट किया, ” ये देखकर दुःख हुआ कि आपने 2000 साल से इस्लाम से आतंकित हो रहे हिंदुओं की भावनाओं का सम्मान नहीं किया। तुम्हें शर्म आनी चाहिए।'” यहां उन्होंने वर्ष के अलावा कुछ भी गलत नहीं कहा था। लेकिन कुछ छद्म बुद्धिजीवियों ने इसे गलत पाया और इस्लाम विरोधी बताया।